# PÁLYÁZATI FELHÍVÁS

ABüntetés-végrehajtás Országos Parancsnoksága **pályázatot hirdet** *a büntetés-végrehajtási intézetek férőhely-bővítési programjához kapcsolódó egyes kérdésekről szóló* *1457/2018. (IX. 25.) Korm. határozat* alapján létesülő **Büntetés-végrehajtás Egészségügyi Központ szakorvos beosztásának betöltésére** határozatlan időtartamú hivatásos szolgálati, vagy rendvédelmi igazgatási szolgálati jogviszonyban.

**Munkavégzés helye:**

* Büntetés-végrehajtás Egészségügyi Központ, Berettyóújfalu

**Pályázati feltételek:**

* **Hivatásos szolgálati jogviszony esetén:**
* orvostudományi egyetemi végzettség, valamint belgyógyász, sebész, oxiológia-sürgősségi, intenzív terápiás szakorvosi, illetve egyéni mérlegelés alapján egyéb szakorvosi képzettség
* Magyar Orvosi Kamarai tagság
* érvényes működési engedély/működési nyilvántartási státusz érvényessége
* egészségügyi, pszichikai és fizikai alkalmasság
* kifogástalan életvitel ellenőrzésen történő megfelelés
* magyar állampolgárság, állandó belföldi lakóhely
* **Rendvédelmi igazgatási szolgálati jogviszony esetén:**
* orvostudományi egyetemi végzettség, valamint belgyógyász, sebész, oxiológia-sürgősségi, intenzív terápiás szakorvosi, illetve egyéni mérlegelés alapján egyéb szakorvosi képzettség
* Magyar Orvosi Kamarai tagság
* érvényes működési engedély/működési nyilvántartási státusz érvényessége
* egészségügyi alkalmasság, magyar állampolgárság, állandó belföldi lakóhely, büntetlen előélet

**A munkakör betöltéséhez szükséges főbb szakmai elvárások:**

* a Büntetés-végrehajtás Egészségügyi Központ fekvőbeteg osztályain szakorvosi és orvosi ügyeleti feladatok ellátása
* a fekvőbeteg osztály dolgozóinak szakmai tevékenységének felügyelete, a gyógyító-megelőző tevékenység önálló végrehajtása
* felhasználói szintű informatikai rendszerismeret
* legalább 2 éves szakmai gyakorlat

**A pályázat elbírálásánál előnyt jelent:**

* Belgyógyászatra, vagy sebészetre ráépülő szakvizsga
* További szakorvosi alap-/ráépített szakképesítés megléte
* Rendvédelmi szerveknél és/vagy kórházi fekvőbeteg osztályon szerzett szakmai gyakorlat
* Minőségirányításban szerzett tapasztalat
* Jogi és egészségügyi jogi, igazgatási ismeretek

**Juttatások:** A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény Tiszti besorolási osztály „E” besorolási kategória, illetve rendvédelmi igazgatási jogviszony esetén a Hszt. *12. melléklet*ének „F” munkaköri kategóriája alapján.

**A pályázat benyújtásának határideje: 2020. augusztus 31.**

A pályázatokat a BvOP Humán Szolgálat szolgálatvezetőjének – 1054 Budapest, Steindl Imre utca 8. – címezve és a nemes.anna@bv.gov.hu email címre kell benyújtani.

**A pályázathoz kérjük mellékelni:**

* a legfontosabb személyes adatokat tartalmazó részletes szakmai önéletrajzot, mely időrendben tartalmazza a korábbi beosztásokat, szakterületeket, a munkaköri kötelezettségek főbb tartalmi elemeit, továbbá a meglévő iskolai végzettségeket és egyéb képzettségeket, ismereteket, szakmai tapasztalatokat, maximum 2 oldal terjedelemben
* motivációs levél maximum 1 oldal terjedelemben
* az állami, szakmai iskolai végzettséget igazoló bizonyítványok másolata
* nyilatkozatot arra vonatkozóan, hogy a pályázati anyagot az elbírálásban résztvevők megismerhetik

A benyújtott pályázatokat kijelölt bizottság bírálja el, melynek eredményéről a pályázó írásban kap értesítést.

**A beosztás a 1457/2018 (IX. 25.) Korm. határozatban foglaltakra figyelemmel várhatóan 2020. november 1-jétől betölthető.**

**Egyéb lényeges információ:**

A pályázat nyertese esetében a kinevezés feltétele – rendvédelmi igazgatási szolgálati jogviszonyba kinevezés esetén – 3 hónapnál nem régebbi hatósági erkölcsi bizonyítvány [Hszt. 287/L. § (3)-(4) bekezdés] benyújtása és a munkaköri alkalmasságot alátámasztó orvosi igazolás bemutatása.

Bővebb felvilágosítás – hivatali munkaidőben – bérezés, és munkajogi kérdésekben a Humán Szolgálaton, a 06-1/301-8386-os telefonszámon, illetve szakmai kérdésekben az Egészségügyi Főosztályon a 06-1/301-8416-os telefonszámon kérhető.

 Az országos parancsnok

 nevében és megbízásából:

**Bordás Anikó bv. alezredes**

szolgálatvezető